COSAS: Jode skenk varkkoppe vir anti-Israelveldtog – praag.co.za
Die organisasie het nog drie varkkoppe wat deur Jode geskenk is, in winkels gelaat.
Hulle sê hulle sal voortgaan met die veldtog as 'n duidelike oproep van Suid-Afrikaanse verbruikers vir Woolworths om alle bande met die Apartheidstaat Israel te verbreek.
Hulle het die media aangeval en gesê Woolworths moet verantwoordelik gehou word vir sy "skokkende meedoënlose rassistiese ondersteuning van die Israeliese Apartheidstaat en moord op Palestynse kinders".
COSAS het dit betreur dat 'n elite groep rassistiese mans wat die winkel besit, nie erkenning gee aan Suid-Afrika se weersin vir hul ondersteuning aan die misdade in Gasa nie.
Volgens die organisasie het Woolworths selfs hul aandeelhouers verraai met die keuse om Israel ten spyte van hul winsverlies en handelmerkskade te ondersteun.
COSAS het ontken dat hulle anti-Joods is. Die varkkoppe en die hulpbronne vir die veldtog is deur Jode self geskenk, lui die verklaring.
Skrywer praagGepubliseer op 4 November 2014 4 November 2014 Kategorieë Nuus, Suider-AfrikaSleutelwoord anti-Semities, Jode, varkkoppe, Woolworths